<classify> Mambo yanaendelea kunoga katika kambi ya Taifa Stars nchini Misri kwenye maandalizi ya kuelekea Fainali za Kombe la Mataifa ya Afrika ambapo makocha wawili wameongezwa ili kuongeza nguvu zaidi. Taarifa ya Shirikisho la Soka Tanzania TFF, iliyotumwa na Ofisa Habari, Clifford Ndimbo imeeleza kuwa, makocha hao ambao wote ni raia wa Misri ni Abdelrahman Essa aliyebobea katika ujuzi wa mazoezi ya viungo na Ali Taha ambaye ni mtaalamu wa kutathmini kiwango cha wachezaji katika mchezo. Benchi la ufundi lililo chini ya Kocha Mkuu, Emmanuel Ammunike ameongezewa makocha wawili ambao wameongeza nguvu kwenye kambi hiyo na imeelezwa kuwa wamewahi kufanya kazi na Ammunike. Makocha hao wote ni raia wa Misri wanaifanya timu hiyo kwa Sasa Stars kuwa na makocha sita, ambao kwa pamoja jukumu lao ni kuhakikisha wanapata matokeo chanya. Ikumbukwe kuwa Stars ni timu ya kwanza kutia timu Misri ipo Kundi C pamoja na timu za Algeria, Kenya na Senegal. Fainali za Afcon zinaarajiwa kuanza kutimu vumbi June 21 mwaka huu.  <topic>: michezo 